
Жақсылықтың жаршысы
Еліміздің батыс өңірлері ұлыстың ұлы күні - әз Наурызды тойлауды 14 наурыздан бастауды игі дәстүрге айналдырса, теріскей жақтарға да соңғы кездері бұл үрдіс кеңінен тарай бастады. Оны “Амал", “Көрісу” мерекесі деп атап жұр. Оның түпкі мәні адамдардың бір-біріне деген өкпе-реніштерін ұмытып, “Ақ мол болсын, қайда барсаң жол болсын” деген мағынадағы жақсылық лебіздерін білдіруге саяды. Амал күні көрші-қолаңдар, ту- ған-туыстар бір-бірлерінің үйлеріне кіріп, үлкен-кішіге жылы тілектерін білдірген, ақ дастарқаннан дәм татқан. Ынтымақ пен бірлікті, адами асыл қасиеттерді өмірдің басты мәніне бағалаған.
Облыстық кәсіпкерлер палатасы жанындағы іскер әйелдер кеңесі мен “Қазақ аналары - дәстүрге жол” қоғамдық үйымының бірлесуімен үйымдастырылған ұлттық мерекелік іс- шара ұмытылып бара жатқан салт-дәстүрлерімізді жаңғыртып, насихаттауды көздеді.
Бүл күні “Алтын орда” мейрамханасының төріне ұлттық киім киген ақ сақалды аталар мен ақ жаулықты әжелер жайғасып, қазақ халқының көнеден келе жатқан танымдық үлгі- өнегелері жайлы сыр шертті. “Балқадиша” ансамблінің тамылжыта салған әндерін, нақышына келтіріп оқыған жыр жолдарын ерекше сүйсініспен тыңдады.
Іскер әйелдер кеңесінің мүшесі, “Restauration» компаниясының құрылтайшысы Айтықан Қалғаеваның айтуынша, қыстан қысылып шыққан жұртшылық бұл мезетті та- биғаттың оянуы, көктемнің келуі ретінде аса ынтызарлықпен қарсы алып, бір-бірінің амандығын біліп, есендескен, қауышқан, көріскен. “Ұзын сарыға” сақтап қойған дәмдерін алдарына тосқан.
- “Қазақ аналары - дәстүрге жол” бірлестігі былтыр желтоқсанда құрылып, игілікті істерді жастар арасында таратуға белсене атсалысып келеді. Ұлттық тағамдар дайындалып, үлкендерге наурыз көже, қатық, қоспа, балқаймақ, қымыз, қуырдақтың бірнеше түрі ұсынылды. “Амал” мерекесін жылда 14 наурызда атап өтуге шешім қабыл- данды, - дейді “Балқадиша” ансамблінің жетекшісі Машуда Ибраева.

